EMIPIIRA gy’ekikopo ky’ensi yonna gyongedde okukwata abantu omubabiro nga tegisosodde bawuulu na bafumbo. Abafumbo naddala abasajja bali mu keetalo nga n’abamu bayingira bukya lwa mupiira. Abafumbo okwewala ebizibu mu sizoni eno mwekwate bino;
1 Emipiira naddala egy’omumatumbibudde mugirabire awaka. Kino munno kimuwummuza ebirowoozo.
2 Bwe muba n’omuntu asigala awaka mugirabe babiri. Mwewale eky’okuwa bannammwe ggaapu.
3 Temusika muguwa olwa ttiimu ez’enjawulo ze muwagira.Tiimu gy’owagira oba eya munno obutakola bulungi si nsonga.
4 ‘Situleesi’ y’okuwangulwa toyingira nayo mu kisenge.Eby’okuwangulwa bikomye ku ttivvi ebirowoozo obizze ku munno ne ku nsonga z’ekisenge.
5 Ggwe omukazi tusuusuuta nnyo basambi ba mupiira basajja kusukkirira. Abasajja abamu balina ebbuba eritaliiko kkomo. Mu mbeera eno tosoosowaza basambi ba mupiira nga Drogba, Van Persie, pWyne Rooney oba Suarez otuuke ku ssa ly’okusiiba ng’obatontoma. Embeera eno eyinza okuvaako obutakkaanya.
6 Mwewale abangi okweyiwa ewammwe okulabirayo omupiira. Mu bantu ab’ekika kino muyinza okuvaamu akozesa omukisa okukukuba bbusu.
lug_Latn lug_Latn lug_Latn lug_Latn lug_Latn lug_Latn lug_Latn